Hierdie is 'n uitnodiging aan kunstenaars wat graag hulle musiek oor Radiokansel gespeel wil hê, of enige iemand wat 'n CD gemaak het en dit graag wil instuur - jy is baie welkom om dit te doen. Hier volg 'n paar stukkies inligting rondom hierdie saak:
Die formaat waarop ons werk, is CD formaat. Moet asseblief geen kassette instuur nie, die kwaliteit is te swak vir uitsaaidoeleindes. Die CD wat ingestuur word, bly by Radiokansel en daardie kopie word die eiendom van die stasie. Die CD’s word gestoor, hetsy dit goedgekeur of afgekeur word, aangesien dit as verwysing dien vir enige navrae.
Die musiek gaan deur 'n keuringsproses en word op die basis van kwaliteit en inhoud gekeur. Indien die album (snitte vanaf die album) goedgekeur word, word daar ook besluit watter snitte op die stelsel geplaas gaan word. Indien die CD goedgekeur word, word die kunstenaar in kennis gestel via epos / telefonies. Musiek onderhoude kan ook net toegestaan word indien 'n CD goedgekeur is.